text: досбай есалыұлы (1838, бәйдібек ауданы досан ауылы 1916, сонда) би, шешен. ұлы жүз құрамындағы ысты тайпасынан шыққан. 1873 ж. болыс болған, кейіннен ел-жұрты би етіп сайлаған. ел арасындағы дау-жанжалдарды әділдікпен шешіп, халық құрметіне бөленген. 1901 ж. меккеге қажылыққа барады. қажылық сапардан оралғаннан кейін той жасап, бұл тойда зұлпықар, ергөбек, алдаберген, мейірбек ақындар айтысқан. досбайдың нақыл сөздері ел арасында сақталған. олардың ішінде ат бапкерлігі, сыншылдығына қатысты айтқандары да бар.